3. egyptiske dynasti

Tredje egyptiske dynast i oldtidens Egypt er det første dynastiet i det gamle kongerike. Andre dynastier i det gamle rike var det fjerde, femte og sjette. Hovedstaden i perioden til det gamle rike var Memfis.


== Oversikt ==
Etter de urolige siste årene til det andre dynasti som kan ha omfattet borgerkrig, kom Egypt inn under styret til Djoser og det markte begynnelsen på det tredje dynasti. Både Turinpapyrusen og Abydoslisten har nedtegnet fem konger, mens Sakkaratabletten har nedtegnet kun fire.

Turinpapyrusen har gitt: Nebka, Djoser, Djoserti, Hudjefa I og Huni
Abydoslisten har gitt: Nebka, Djoser, Teti, Sedjes, og Neferkare
Sakkaratabletten har gitt: Djoser, Djoserteti, Nebkare og HuniDen arkeologiske forskningen viser at Khasekhemwy, den siste herskeren av det andre dynasti, ble etterfulgt av Djoser, som er vanligvis bevitnet ved hans Horus-navn Netjeriket. Hans etterfølger var Sekhemkhet som hadde nebty-navnet Djeserty. Den siste kongen i dette dynastiet er Huni. Det er tre gjenværende Horus-navn på kjente konger fra 3. dynasti: Sanakht, Kaba og Qahedjet. En av disse hadde nebty-navnet Nebka.Å datere det tredje dynasti er tilsvarende utfordrende. Shaw (2000) har gitt datoer som er tilnærmet fra 2686 til 2613 f.Kr. Kongelisten i Turinpapyrusen antyder totalt sett 75 år for tredje dynasti. Baines & Malek har plassert tredje dynasti i tiden 2650 – 2575 f.Kr., mens Dodson & Hilton daterer dynastiet til 2584 – 2520 f.Kr. Det er ikke uvanlig at disse beregningene kan ulikheter på mer enn et århundre.


== Herskere ==
Faraoene i det tredje dynasti hersket for rundt 74 år. Rekkefølgen for kongene er basert på Wilkinson. Antallet år som konge, kongeår, er basert på Dodson & Hilton. De har et dynasti som varte i kun 64 år.
Mens den egyptiske historikeren Manetho navngir Necherophes og Turinpapyrusen navngir Nebka (også kjent som Sanakhte) som den første farao av det tredje dynasti, er det mange samtidige egyptologer som mener at det faktisk var Djoser som var den første kongen av dynastiet ved å henvise til den orden som en del forgjengere av Keops er nevnt i Westcarpapyrusen, hvilket antyder at Nebka burde bli plassert mellom Djoser og Huni, og før Djoser. Enda viktigere er segler som navngir Djoser, funnet ved inngangen til Khasekhemwys grav ved Abydos, hvilket demonstrerer at det var Djoser framfor Sanakhte som ble gravlagt og etterfulgte denne kongen. Skriveren i Turinpapyrusen skrev Djosers navn med rød tusj, noe som indikerer oldtidsegypternes anerkjennelse av denne kongens historiske betydning i deres kultur. I uansett tilfelle er Djoser den best kjente farao fra dette dynastiet ved å ha iverksatt sin tjener Imhotep til å bygge den tidligste bevarte pyramide, Djoserpyramiden.
En del moderne egyptologer mener at Imhotep levde under styret til farao Huni. Lite er kjent med sikkerhet om Sekhemkhet. Imidlertid er det antatt at Khaba muligens bygde den ufullførte pyramiden ved Zawyet el'Aryan, Khabas pyramide.


== Tidslinje for 3. dynasti ==


== Referanser ==


== Litteratur ==
Dodson, Aidan; Hilton, Dyan (2004): The Complete Royal Families of Ancient Egypt: A Genealogical Sourcebook of the Pharaohs, Thames & Hudson
Shaw, Ian, red. (2000): The Oxford History of Ancient Egypt. Oxford University Press. ISBN 0-19-815034-2
Wilkinson, Toby A.H. (2001): Early Dynastic Egypt, Routledge